El CMFPA obri la inscripció per a alumnat matriculat el curs anterior
20 de juny de 2024

El Centre Municipal de Formació de Persones Adultes (CMFPA) acollirà, entre el dimarts 25 i el dijous 27 de juny, el primer període ordinari d'admissió i inscripció per al curs 2024/2025, dirigit a alumnat ja inscrit en el Centre durant aquest any acadèmic i amb dret a promoció en qualsevol curs.

L'horari de matrícula serà dimarts, dimecres i dijous de 10 a 13 hores. No obstant això, el segon període ordinari d'admissió i inscripció per a persones empadronades en la localitat tindrà lloc del 4 al 6 de setembre i del 9 al 12 del mateix mes podran fer-ho les persones no empadronades. En aquests casos, els horaris seran dilluns, dimecres i divendres de 10 a 13 hores i dimarts i dijous a la vesprada, de 17 a 20 hores.

Com altres anys, l'oferta educativa estarà composta per cursos de Formació Bàsica (alfabetització, neolectura, educació de base i GES), cursos de preparació als Cicles Formatius de Grau Mitjà o Superior, preparació per a les proves lliures d'Educació Secundària i idiomes (valencià i castellà dels nivells A1/A2, B1, B2, C1, C2 i conversa i espanyol per a estrangers en els nivells A1, A2, B1 i conversa).